मौजूदा सरकार ने ईर्ष्या के कारण बंद की रिफाइनरी : गहलोत
पूर्वमुख्यमंत्री अशोक गहलोत ने कहा कि मौजूदा सरकार ईर्ष्या के कारण बाड़मेर में रिफाइनरी में बेवजह देरी कर रही है। पूर्व कांग्रेस सरकार का यह प्रदेश के विकास को लेकर सबसे बड़ा कदम था। जिसके कारण प्रदेश को आर्थिक गति मिलती और लाखों लोगों को रोजगार मिलता, लेकिन केवल अपने अहम और कांग्रेस की जनकल्याणकारी नीतियों योजनाओं की लोकप्रियता से ईष्र्या के कारण यह सरकार इसमें देरी कर रही है। उसे डर है कि कहीं इसका श्रेय कांग्रेस को मिल जाए। जबकि सरकार को सोचना चाहिए कि इससे प्रदेश का कितना भला होगा। गेहलोत शुक्रवार को सर्किट हाउस में पत्रकार वार्ता को संबोधित कर रहे थे। वे रिफाइनरी बचाओ अभियान के तहत विभिन्न जगहों पर दौरे कर रहे हैं और इसी के तहत सिरोही पहुंचे थे। इसके बाद उन्होंने इस मुद्दे पर आबूरोड में एक सभा को भी संबोधित किया। पत्रकारों को संबोधित करते हुए उन्होंने कहा कि रिफाइनरी के मुद्दे पर सरकार जनता को गुमराह कर रही है।
(संबधित समाचारपढ़े पेज 15 पर)
प्रोजेक्ट के लिए जल्दबाजी नहीं दिखाई
एकसवाल के जवाब में गहलोत ने कहा कि जयपुर मेट्रो पूर्व कांग्रेस सरकार की देन है। यह प्रोजेक्ट हमारे कार्यकाल में ही करीब करीब पूरा हो चुका था, लेकिन हमने सुरक्षा के साथ कोई समझौता नहीं किया। हमारे लिए नागरिकों की सुरक्षा सबसे अहम थी। इसलिए हमने समय दिया और यह सुनिश्चित किया कि मेट्रो हर प्रकार से सुरक्षित हो। इस सरकार ने आने के बाद उसमें बेवजह एक साल की देरी की। उन्होंने मौजूदा सरकार और उसके प्रशासन पर संवेदनहिनता और संवादहिनता के आरोप लगाए। इस दौरा पूर्व विधायक संयम लोढ़ा, जिलाध्यक्ष गंगाबेन गरासिया और प्रदेश महासचिव पुखराज पाराशर भी मौजूद थे।
भ्रम फैला रही सरकार
रिफाइनरीके मुद्दे पर गहलोत ने मौजूदा सरकार पर भ्रम फैलाने के आरोप लगाए। उन्होंने कहा कि इस सरकार ने एक निजी कंपनी को इसमें सलाहकार बना दिया ताकि इसमें देरी होती रहे जबकि यूपीए सरकार की केबिनेट ने इसके निर्णय पर मुहर लगाई थी। इसी प्रकार सरकार की ओर से यह कहना कि रिफाइनरी में सरकार की भागीदारी 26 प्रतिशत कम रखी गई है गलत है क्योंकि इसका निर्धारण छह सदस्यीय कमेटी ने किया था और कोई भी सरकार रिफाइनरी में भागीदार नहीं रखती है।
मारवाड़ के लिए जागरुकता जरुरी
गहलोतने कहा कि वे इस अभियान पर इसलिए निकले हैं क्योंकि रिफाइनरी से प्रदेश को एक नई गति मिलने वाली थी। उसमें देरी के कारण यह काम कई साल पीछे चला गया। रिफाइनरी प्रदेश के साथ साथ मारवाड़ के लिए बेहद जरुरी थी। इसके लिए जरुरी है कि मारवाड़ का हर नागरिक इसके प्रति जागरूक हो और इस अभियान का हिस्सा बने।
{पूर्व मुख्यमंत्री अशोक गहलोत ने मौजूदा सरकार पर लगाए रिफाइनरी में बेवजह देरी करने के आरोप, कहा- इससे प्रदेश का भारी नुकसान
{रिफाइनरी बचाओ अभियान के तहत सिरोही पहुंचे गहलोत, आबूरोड में सभा को किया संबोधित
hin_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva hin_Deva hin_Deva